CELEX: 62006TJ0332
Language: mt
Date: 2009-03-25
Title: Sentenza tal-Qorti tal-Prim'Istanza (l-Ewwel Awla) tal-25 ta' Marzu 2009. # Alcoa Trasformazioni Srl vs il-Kummisjoni tal-Komunitajiet Ewropej. # Għajnuna mill-Istat - Elettriku - Tariffa preferenzjali - Deċiżjoni li tinfetaħ il-proċedura prevista fl-Artikolu 88(2) KE - Ammissibbiltà - Kunċett ta' għajnuna mill-Istat - Għajnuna ġdida jew għajnuna eżistenti - Vantaġġ - Motivazzjoni - Aspettativi leġittimi - Ċertezza legali. # Kawża T-332/06.

Sentenza tal-Qorti tal-Prim’Istanza (L-Ewwel Awla) tal-25 ta’ Marzu 2009 – Alcoa Trasformazioni vs Il-Kummissjoni
      (Kawża T-332/06)
      “Għajnuna mill-Istat – Elettriku – Tariffa preferenzjali – Deċiżjoni li tinfetaħ il-proċedura prevista fl-Artikolu 88(2) KE – Ammissibbiltà – Kunċett ta’ għajnuna mill-Istat – Għajnuna ġdida jew għajnuna eżistenti – Vantaġġ – Motivazzjoni – Aspettattivi leġittimi – Ċertezza legali”
      1.                     Rikors għal annullament – Atti li jistgħu jiġu kkontestati – Atti li jipproduċu effetti legali – Deċiżjoni tal-Kummissjoni
            li tiftaħ proċedura ta’ investigazzjoni formali ta’ miżura statali li qed tiġi implementata suġġetta għall-klassifikazzjoni
            provviżorja bħala għajnuna ġdida (Artikoli 87(1) KE, 88(2) u (3) KE, u 230 KE) (ara l-punti 34-36)
      2.                     Għajnuna mogħtija mill-Istati – Deċiżjoni tal-Kummissjoni li tiftaħ proċedura ta’ investigazzjoni formali ta’ miżura statali
            – Natura provviżorja tal-evalwazzjonijiet imwettqa mill-Kummissjoni (Artikolu 88(2) KE; Regolament tal-Kunsill Nru 659/1999,
            Artikolu 6) (ara l-punti 59, 60)
      3.                     Għajnuna mogħtija mill-Istati – Deċiżjoni tal-Kummissjoni li tiftaħ proċedura ta’ investigazzjoni formali ta’ miżura statali
            li qed tiġi implementata suġġetta għall-klassifikazzjoni provviżorja bħala għajnuna ġdida – Obbligu ta’ motivazzjoni (Artikoli
            88(2) KE u 253 KE; Regolament tal-Kunsill Nru 659/1999, Artikolu 6) (ara l-punti 78-80)
      4.                     Dritt Komunitarju – Prinċipji – Protezzjoni tal-aspettattivi leġittimi – Ċertezza legali (ara l-punti 102-108)
      5.                     Għajnuna mogħtija mill-Istati – Għajnuna eżistenti u għajnuna ġdida – Emenda li taffettwa s-sustanza ta’ miżura li inizjalment
            evitat il-klassifikazzjoni bħala għajnuna – Miżura li għandha tiġi eżaminata fil-kuntest tal-proċedura applikabbli għal għajnuna
            ġdida (Artikoli 87 KE u 88 KE) (ara l-punti 128, 129)
      Suġġett 
      
         
               Talba għall-annullament tad-Deċiżjoni tal-Kummissjoni 2006/C 214/03, innotifikata lir-Repubblika Taljana b’ittra tad-19 ta’
                  Lulju 2006, li tiftaħ il‑proċedura prevista fl-Artikolu 88(2) KE, dwar l-għajnuna mill-Istat C 36/06 (ex NN 38/06) – Tariffa
                  tal-elettriku preferenzjali mogħtija lil ċerti industriji ta’ konsum kbir tal-enerġija fl-Italja, sa fejn din id-deċiżjoni
                  tirrigwarda t-tariffi ta’ provvista ta’ elettriku li jibbenefikaw minnhom iż-żewġ fabbriki ta’ aluminju primarju ta’ Alcoa
                  Trasformazioni.
               
            Dispożittiv
      1)     Ir-rikors huwa miċħud.
      
      2)     Alcoa Trasformazioni Srl għandha tbati l-ispejjez tagħha kif ukoll dawk tal-Kummissjoni.